**חלוקה לזוגות | היכרות מעמיקה**

**אפליקצית momentcam**

**סבב מה נשמע?(5-10 דק') -** כל אחד.ת מחברי הקבוצה אומרים מה שלומם, ועונים על השאלה - מה חשוב להן.ם בעבודה בזוגות?

**חלוקה לזוגות(10 דק') -**

*הסבר למדריךה* - בשלב זה בפרויקט צריך לחלק את הקבוצה לזוגות לתחילת עבודה על הפרויקט. את הזוגות יש לחלק לפי תפיסת המדריךה - אם המדריךה רוצה שהזוגות יהיו דווקא חניכות.ים שפחות מחוברים אחד.ת לשני זו אפשרות ואם המדריךה חושב.ת שעדיף דווקא זוגות של חניכות.ים שמכירים היטב זו גם אפשרות. מה שחשוב לנו שהזוגות יהיו מסוגלים לעבוד ביחד בצורה טובה ואינטימית כך שזה השיקול המרכזי בבחירת הזוגות.

כשאנו מספרים לחניכות.ים מי הזוגות לפרויקט נרצה לעשות זאת בצורה שלא יוכלו להביע אכזבה מול הקבוצה כדי לא להעליב חניכות.ים וליצור אווירה נעימה בקבלת הזוגות :)

**הצעה לחשיפה** - נושיב את החניכות.ים במעגל ונבקש מהן.ם לעצום עיניים. כל פעם המדריךה יטפח על הראש של שני חניכות.ים שיעשו יחד את הפרויקט ורק הן.ם ירימו את הראש, יפתחו עיניים, יחייכו לבת.ן הזוג שלהן.ם ולאחר מכן יחזרו לעצום עיניים.

*לאחר החשיפה נרצה לגבש את הזוגות, כך שהמשך הפעולה מלא במשחקים ותחרויות כיפיות לזוגות.*

 **הובלת עיוור(10-15 דק')** - המשתתפים מתחלקים לזוגות, בכל זוג קושרים את עיניו של אחד מהמשתתפים ועל המשתתף שעיניו פתוחות להוביל את המשתתף שעיניו עצומות. בסיבוב הבאה מתחלפים התפקידים. ניתן לאסור על דיבור, ניתן לאסור מגע, ניתן ליצור מסלול מכשולים ועוד. החוויות שעוברים המובילים והמובלים הם פתח לדיונים רבים, אמון, אחריות, שיתוף פעולה, חסך חושי, מוגבלויות, וכן הלאה.

משחק הכיף -

**משחק שלא זוכר את שמו:)(10 דק') -** עומדים במעגל ומגדירים לחניכות.ים שכל מספר הוא מצב שהן.ם צריכים להגיע אליו כזוג:

1. חתונה - אחת.ד מבני/בנות הזוג מרימים את השני כמו שחתן מרים כלה.
2. עקרב - מגיעים למצב עקרב שהכפות רגליים של הזוגות אחד על השני.
3. קאובוי - משלבים ידיים ומדלגים
4. שק קמח(אבויויו) - הזוגות צריכים לעשות שק קמח אחד לשני

**הפסקה(5-10 דק')** *לפי הצורך*

**תחרות בין הזוגות(20 דק')**:

נותנים לזוגות דף של דברים שהן.ם צריכות.ים להשיג בהגבלה של זמן-

1. דף נייר
2. מטבע 10 אגורות
3. מסטיק
4. גרב לבנה
5. מסכה שחורה
6. שעון
7. נעל

**שאלות לסיכום(5-10 דק'):**

* איך היה הפעולה היום?
* האם נהנתן.ם להתחרות/לשחק עם הזוג?
* האם אתן.ם מתרגשות.ים לקראת העבודה ביחד?

**הורדה של אפליקציית Momentcam לטלפון(10 דק') -** נוריד את האפלקציה "momentcam" שמאפשרת לנו ליצור avatar של עצמנו.

לינק לAndroid:

<https://play.google.com/store/apps/details?id=com.manboker.headportrait&hl=iw&gl=US>

לינק לiPhone:

<https://apps.apple.com/us/app/momentcam-cartoons-stickers/id687624831>

**איך בונים נושא ואיך בונים תערוכה?**

**הסבר מפורט למדריךה:**

פעולה היא בעצם יריית הפתיחה של הפרויקט! אנו ממליצים לעשות את הפעולה הזאת מחוץ לבית הנוער(במקום עם טבע, דשא, משהו ששווה לצלם). בעצם בפעולה זו החניכות.ים יתנסו בפעם הראשונה בליצור אלבום תמונות כמו שיצטרכו ליצור בפרויקט הזוגי שלהן.ם. בפעולה זאת הן.ם רק יצלמו נוף/טבע/חפצים, וזו בעצם תהיה ההתנסות הראשונה שלהן.ם בצילום לקראת הפרויקט עצמו.

לאחר פעולה זו החניכות.ים יצאו פעם ראשונה לתחילת עבודה על הפרויקט בבתים של אחד מבני הזוג ולאחר מכן בבית של בין הזוג השני. רצוי לפנות לזה זמן משמעותי, אם לדוגמא יש יום רשות בשבוע רגיל של בית הנוער אפשר לבקש מהחניכות.ים לפנות לזה זמן ביום זה ולהפגש עם בני הזוג. צריך ממש לדחוף את בני הזוג להפגש מחוץ לבית נוער כדי שיהיה להן.ם פרטיות וגיבוש ביניהן.ם. אם רואים שזה לא עובד כל כך אפשר להקציב זמן ביום חובה של בית הנוער ולהתחיל בארוחת צהריים לדוגמא בבית הנוער ואז יציאה לעבודה בזוגות בבתים/מקום אחר שיבחרו.

**משחק פתיחה שלוש מקלות(10-15 דק')** - פרוסים על הרצפה שלוש מקלות במרווחים של חצי מטר.

כל הקבוצה מסודרת בתור מולם. כל חניך בתורו קופץ ביניהם. יש לעבור בקפיצה אחת בין כל מקל ומקל.

חניךה שאינו מצליח.ה לעבור מרווח בין מקלות בקפיצה אחת נפסל.

החניךה האחרון בכל סבב ממקם את המקל השלישי ביחס למיקום נחיתתו אחרי הקפיצה השלישית.

מרווחים את המקלות במרווחים שווים וחוזרים על הקפיצות עד שנשאר חניךה אחרון שלא נפסל.

**פנטומימה סגנונות צילום(15 דק')** - יש הרבה סגנונות צילום שניתן לבחור להשתמש בהם בתערוכת צילום של הזוגות. נתחיל בלהציג מספר סגנונות ידועים כדי לחשוף את החניכות.ים לרעיונות ולקרב אותם לבחירת הנושא של תערוכה שלהן.ם. כדי להנגיש להן.ם את הסגנונות נתחיל במשחק פנטומימה שהחניכות.ים יצטרכו לשחק את הסגנונות צילום בפנטומימה.

נתחיל בלרשום את כל סגנון בנפרד על פתק ונקפל אותו. נכניס את הפתקים לקערה/קופסא וכל סבב מבקשים מחניךה אחת.ד לנסות להציג בפנטומימה את הסגנון שרשום לו על הפתק לשאר הקבוצה.

*\*לא להגיד לחניכות.ים שזה סגנונות צילום אלא לתת להן.ם פשוט לשחק את המשחק.*

לאחר מכן מושיבים את החניכות.ים במעגל ומקריאים את את הההסבר על כל סגנון צילום:

**דרמה** - תמונות אשר מתמקדות בעיקר בהתפתחות העומק של הדמויות ובאינטראקציות ביניהם.

**קומדיה** - תמונות הומוריסטיות אשר בהם הדגש העיקרי הוא להצחיק את הצופים.

**אימה** - תמונות אשר תוכנן מכוון לעורר בצופים בו פחד, אימה, בעתה, חרדה, זעזוע או דחיה.

**פנטזיה** - תמונות אשר מכילות אלמנטים אשר קיימים רק בדמיון האנושי.

**ביקורת** - תמונות בעלות שיפוט, הערכה, חוות דעת או ניתוח של דבר כלשהו. ביקורת יכולה להיות מופנה כלפי אדם, כלפי מעשיו או דעותיו של אדם, כלפי קבוצה או ארגון, כלפי תופעה חברתית, כגון שיח מסוים.

**ספורט** - תמונות בעלות אופי ספורטיבי(אדם שעושה פעילות גופנית, משחק ספורטיבי)

**התנסות ראשונית בצילום(45 דק')** - בשלב זה נרצה שהזוגות יתנסו בצילום אלבום תמונות באופן כללי. התנסות זו חשובה כדי שיתחילו להרגיש ביטחון להשתמש בכלי הצילום שיש לרשותם ויקבלו רעיונות שיכלו ליישם בתערוכה שלהן.ם.

נסביר לחניכות.ים - עכשיו נתחיל בהתנסות ראשונית בצילום! המשימה שלכן.ם היום היא לצלם אלבום תמונות שמספר איזשהו סיפור או משתמש באחד הז'אנרים/סגנונות צילום שלמדנו היום. תוכלו לצלם את הטבע/נוף/חפצים או אפילו את אחד מבני/בנות הזוג בשילוב עם אחד הדברים. המטרה שלכן.ם היא להתנסות כמה שיותר באפליקציות שהכרנו במהלך השנה, לשאול שאלות, לחקור ולהעלות רעיונות!

עופו על זה!

תעזרו לחניכות.ים לצלם ולחשוב על רעיונות, המטרה שהן.ם ילמדו כמה שיותר לפני היציאה העבודה.

**סיכום(15 דק'):**

כל זוג יציג את מה שהכין לשאר הקבוצה ויתן הסבר קצר לגבי התמונות שצילמו.

אפשר לשאול את השאלות הבאות:

* למה בחרתן לצלם דווקא את התמונות האלו?
* האם התמונות מייצגות משהו?
* האם נהנתן.ם לעבוד ביחד היום?
* האם יש נקודות לשיפור/שימור שתרצו להגיד לבן.ת הזוג?

**בסוף הפעולה נותנים הסבר לחניכות.ים על המשך העבודה בזוגות באופן עצמי בבתים כפי שהוסבר בתחילת הפעולה.**

**הסבר למדריך לקראת התחלת פרוייקט ובחירת נושא לכל זוג**

יחד עם הקבוצה נחשפשנו למגוון כותרות בתוך הנושא השנתי "בדיוק כמו שאני",

לאחר התנסות בטכניקות ומדיומים שונים מעולם האומנות,החניך מוכן להתחיל בפרוייקט המעשי ובביטוי העצמי שלו.

הרציונל: לתת במה לחניך להתבטא באופן עצמי בעזרת צילום בנושאים הקשורים אליו ושמתחבר באופן מסוים לנושא השנתי.

העובדה שהפרוייקט סובב סביב החניך ושהנושא מועבר בתמונות משרתת את הרציונל ולכן נעודד את החניכים לצאת מהקופסא ולייצר עבודות מעניינות שהם מתחברים אליהם, יש לזכור שההנאה שלהם בתהליך חשובה ולא נכריח אותם לפעול באופן שלא מתחברים אליו (מפורטות בהמשך כמה דרכי הבעה שיכולים להתאים למגוון חניכים).

ההנחיה לפרוייקט:

כל זוג יעשה עבודה הקשורה לצילום בעקבות הנושא שבחר.

הצעות לטכניקות יצירה ודרכי הבעה:

-בוק תמונות דיגיטלי(תיקייה/ משתמש ברשתות החברתיות)

-קולאז' דיגיטלי (פוטושופ/canva או כל אפליקציה אחרת )

- קולאז' מגזרות נייר( ידפיסו תמונות וידביקו)

הנושאים יכולים להיות לקוחים מהפעילויות האחרונות:

* אידיאל היופי
* דמוי גוף ברשתות חברתיות
* שינויים והסתגלות
* גיל ההתבגרות
* דימוי עצמי
* פיתוח עמוד שדרה

או נושאים אחרים

* גבריות ונשיות
* משפחה

נעודד את החניכים לבחור נושאים בעצמם ולפתח רעיונות משלהם לנושאים (כמובן שהמדריך יצטרך לאשר את הנושאים, ניתן לתת לכמה זוגות לעסוק באותו נושא).

**התנסות בדרכי הבעה באומנות(יצירת קולאז')(שעה-שעה וחצי)**

**מטרות**-

1. התנסות ביצירת תוצר
2. הכרת הטכניקה
3. פיתוח תפיסה אומנותית חזותית
4. חשיפה לנושאי עומק והזדמנות חינוכית

**מה נשמע?** (5דק') - כל בן נותן דוגמה למשהו נשי(יכול להיות חפץ, משחק, רעיון,כל דבר) וכל בת למשהו גברי. יכולים להסביר כ"משהו של בנות" ו"משהו של בנים".

לא נאפשר דיון ונמתן תגובות מה"קהל" .

**דיון קצר**(10 דק'):

מישהו לא מסכים עם משהו שנאמר?

למה?

 **נעודד שיח מכבד ונעים**.

**פעילות-**

הנחיה: על כל אחד להכין קולאז'**קולאז' (קוֹלָז')** מצרפתית: coller "להדביק", (באנגלית: Collage), ב[עברית](https://he.wikipedia.org/wiki/%D7%94%D7%90%D7%A7%D7%93%D7%9E%D7%99%D7%94_%D7%9C%D7%9C%D7%A9%D7%95%D7%9F_%D7%94%D7%A2%D7%91%D7%A8%D7%99%D7%AA): **הֶדְבֵּק**. הוא מדיה [אמנותית](https://he.wikipedia.org/wiki/%D7%90%D7%9E%D7%A0%D7%95%D7%AA) שבה נעשה שימוש בפיסות [עיתון](https://he.wikipedia.org/wiki/%D7%A2%D7%99%D7%AA%D7%95%D7%9F), [נייר](https://he.wikipedia.org/wiki/%D7%A0%D7%99%D7%99%D7%A8) או [אריג](https://he.wikipedia.org/wiki/%D7%91%D7%93) לכדי יצירת תמונה דו-ממדית. בדומה לציור, המבע האמנותי מבוטא באמצעות [צבע](https://he.wikipedia.org/wiki/%D7%A6%D7%91%D7%A2), צורה, [קומפוזיציה](https://he.wikipedia.org/wiki/%D7%A7%D7%95%D7%9E%D7%A4%D7%95%D7%96%D7%99%D7%A6%D7%99%D7%94) וכדומה, אך בנוסף לכך קיימים בקולאז' רבדים נוספים של הבעה הנגזרים מתכנים קיימים על גבי פיסות הנייר (כמו תמונות או טקסט), אופן קריעתם או גזירתם ושימוש בחומרים לא שגרתיים.

הקולאז' יהיה בנושא שעלה מהדיון מקודם, יכול להיות גבריות או נשיות או סתם נושא שתפס אתכם.

ניתן לחניכים לבחור בדרך הבעה שהם מתחברים אליה:

-קולאז' מגזרות נייר(עיתונים, מגזינים,נייר צבעוני, ציורי עיפרון ועוד…)

- קולאז' באפליקציית עריכה(קאנוה, בזארט, פוטושופ או כל אפליקציה אחרת שעולה על דעתם)

(ניתן כ45 דק לעבודה עצמאית)

**סיכום (10 דק)**

כל אחד יציג את העבודה שלו וידבר עליה.

אפשרויות לשאלות מנחות:

-מה הנושא של היצירה?

-תן לה כותרת

-למה בחרת ליצור בעקבות הנושא?

-איך זה מתחבר לחיים האישיים שלך?

ציוד: עיתונים, מגזינים, דפים צבעוניים, תמונות, מספריים,דבק,מחשבים (לעריכה באינטרנט), בריסטולים להדבקת הקולאז'

**בסוף הפעילות נזכיר שבפעם הבאה נתחיל לעבוד בזוגות שקבענו על הפרוייקט שלנו.**

**תחילת עבודה על פרוייקט**

נשב יחד (לפי הזוגות) ונחזור על ההסבר להתחלת העבודה על הפרוייקט (עמ 49')+ניתן דוגמאות לנושאים ורעיונות .

**לאחר ההסבר ניתן זמן לשאלות**

נשלח אותם לדיון בזוגות על בחירת נושא לפרוייקט (10דק)

דגשים:

-לפקח על השיח בין הזוגות

-לעבור בינהם ולתת הכוונה

-שיבחרו נושא ששניהם מסכימים עליו

לאחר מכן נשב במליאה וכל זוג יציג את הנושא שבחר ולמה בחר אותו.

דוגמאות לנושאים ורעיונות(כל הנושאים מפורטים בעמ 49)

**-אידיאל היופי** ניצור בוק תמונות בהשראת מגזיני ותצוגות אופנה ונראה את ההבדלים בין תקופות האופנה השונות והתפתחות אידיאל היופי עד היום

**-משפחה** נצלם דיוקנאות (תצלומים משפחתיים) של מגוון משפחות כולל המשפחות שלנו במקומות שונים ונראה את ההבדלים בין התרבויות ויחודיות כל משפחה.

דגשים:

-שהחניכים יבחרו בעצמם נושאים החשובים להם ושהם מתחברים אליהם

-לוודא שכל חניך יוצא עם לפחות רעיון אחד לתחילת עבודה

-לעודד יציאה מהקופסא וחשיבה יצירתית

**מפגשים בבתים או איזורים שבחרו לפרויקט צילום**

נקבע יום ותאריך (על זמן פעילות בבית הנוער) ונשלח אותם לבתים או לאיזורי צילום לעבודה עצמאית.

נקבע שעת יציאה ושעת חזרה .

כשחוזרים נסכם את מהלך העבודה במליאה וההספק של כל קבוצה.

דגשים:

-לוודא שכל החניכים יודעים מתי לחזור

-שלכל הזוגות יש כיוון ושברור להם מה המשימה

-אפשרי לעבור בין הקבוצות ולעזור בתהליכי עבודה+אפשרות מעולה לביקור בית קצר.

-ניתן גם לצאת לעבוד במיקום שסוכם מראש עם המדריך.

תהיו גמישים בנושאים כאלה.

-

**עבודת עריכה על התמונות**

ניתן זמן עבודה בקבוצה על שעות הפעילות.

דגשים:

-לשמור על סביבת עבודה מכבדת ורגועה

- לעבור ביניהם לעזרה וייעוץ

-לראות דינמיקה בין הזוגות והתפתחות אישית.

**זמן עבודה|הכנת התערוכה**

**שיחת פתיחה** 10 דק

ננהל דיון במליאה

-מה שלומכם?

-אתם מתרגשים להציג את העבודות שלכם?

-מה עוד נשאר לכם לעשות?

ועוד שאלות שלכם.

**שאלה**: מי יודע מה זו תערוכה?

נסביר מה היא תערוכה-

תערוכה היא אופן הצגה מסודר של משהו, במקרה שלנו תערוכת אומנות היא הצגה של עבודות ויצירות אומנות לשם הנאה או התרשמות.

יש כמה סוגי תערוכות והתערוכה שלנו מסוג של תערוכה קבוצתית, בה מספר אמנים מציגים יצירות ולרוב היא בעלת נושא משותף.

-נראה תמונות של סוגי תערוכות (ראו נספח)

יש להגיע למפגש זה עם: חלל ידוע מראש לתערוכה שסוכם עם בית הנוער

נצא יחד עם הקבוצה לראות את החלל שבו תוצג התערוכה.

ונחזור לחדר הקבוצה לדיון בנושא:

* איך אתם מדמיינים את התערוכה?
* מה אופן הצגת העבודות שאתם רוצים שיהיה
* מי מוזמן לתערוכה?
* החניכים יצטרכו לכתוב הסבר קצר+שם העבודה שיתלה ליד היצירה
* החניכים יצטרכו לכתוב הסבר על כלל התערוכה שיקריאו אותו בפתיחת התערוכה
* לכמה זמן תהיה מוצגת התערוכה?

**צאו עם חזון ואופן פעולה ברור לקראת הקמת התערוכה**